**ประกาศเทศบาลตำบลประจันตคาม**

**เรื่อง มาตรการในการเผยแพร่ข้อมูลข่าวสารต่อสาธารณะผ่านทางเว็บไซต์**

 ----------------------------------------

 ด้วยรัฐบาลให้ความสำคัญกับการเปิดเผยข้อมูลข่าวสาร การอำนวยความสะดวก และการตอบสนองความต้องการของประชาชน เพื่อให้เกิดการบริหารกิจการบ้านเมืองที่ดี เป็นประโยชน์สุขของประชาชน และเกิดความโปร่งใสสนการดำเนินการของหน่วยงานภาครัฐ ตามกฎหมายที่เกี่ยวข้อง ดังนี้

 พระราชบัญญัติข้อมูลข่าวสารของราชการ พ.ศ.2540 หมวด 1 การเปิดเผยข้อมูลข่าวสารมาตรา 7 หน่วยงานของรัฐต้องส่งข้อมูลข่าวสารของราชการลงพิมพ์ในราชกิจจานุเบกษา... ให้หน่วยงานของรัฐรวบรวมและจัดให้มีข้อมูลข่าวสารตามวรรคหนึ่งไว้เผยแพร่เพื่อขายหรือจำหน่ายจ่ายแจก ณ ที่ทำการของหน่วยงานของรัฐแห่งนั้นตามที่เห็นสมควร หมวด 2 ข้อมูลข่าวสารที่ไม่ต้องเปิดเผย มาตรา 14 ข้อมูลข่าวสาของราชการที่อาจก่อให้เกิดความเสียหายต่อสถาบันพระมหากษัตริย์จะเปิดเผยมิได้ มาตรา 15 ...หน่วยงานของรัฐหรือเจ้าหน้าที่ของรัฐอาจมีคำสั่งมิให้เปิดเผยได้ โดยคำนึงถึงการปฏิบัติหน้าที่ตามกฎหมายของหน่วยงานของรัฐ ประโยชน์สาธารณะ และประโยชน์ของเอกชนที่เกี่ยวข้องประกอบกัน

 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 หมวด 7 การอำนวยความสะดวกและการตอบสนองความต้องการของประชาชน มาตรา 39 ให้ส่วนราชการจัดให้มีระบบเครือข่ายสารสนเทศของส่วนราชการเพื่ออำนวยความสะดวกให้แก่ประชาชน มาตรา 43การปฏิบัติราชการในเรื่องใดๆ โดยปกติให้ถือว่าเป็นเรื่องเปิดเผย เว้นแต่...มาตรา 44 ส่วนราชการต้องจัดให้มีการเปิดเผยข้อมูลเกี่ยวกับงบประมาณรายจ่ายแต่ละปี รายการเกี่ยวกับการจัดซื้อหรือจัดจ้างที่จะดำเนินการใน

ปีงบประมาณนั้น...

 คณะรัฐมนตรี เมื่อวันที่ 23 เมษายน พ.ศ.2556 เรื่อง แนวทางยกระดับการให้บริการ

ประชาชนผ่านบริการอิเล็กทรอนิกส์ภาครัฐ เห็นชอบให้หน่วยงานราชการนำ “มาตรฐานเว็บไซต์ภาครัฐ

(Government Website Standard)” ที่สำนักงานพัฒนารัฐบาลดิจิทัล (องค์การมหาชน) (สพร.)ดำเนินการไปประยุกต์ใช้เป็นแนวทางในการพัฒนาและปรับปรุงเว็บไซต์ของหน่วยงานให้เป็นไปในทิศทางเดียวกัน เพื่อก้าวไปสู่จุดมุ่งหมายของการบูรณาการเชื่อมโยงหน่วยงานภาครัฐ (Connected Government)

 เพื่อให้การเปิดเผยข้อมูลข่าวสารผ่านเว็บไซต์ของหน่วยงานภาครัฐประจำจังหวัดนครสวรรค์เป็นไปตามกฎหมายและขับเคลื่อนนโยบายของรัฐบาลในการลดปัญหาการทุจริตในประเทศไทย ซึ่ง

สำนักงานคุณธรรมแบะความโปร่งใสในการดำเนินงานของหน่วยงานภาครัฐ (Integrity and Transparency

Assessment – ITA) เทศบาลตำบลประจันตคามจึงกำหนดมาตรการในการเผยแพร่ข้อมูลต่อสาธารณะผ่านทางเว็บไซต์ ดังนี้

/1.มาตรการ

-2-

 **1.มาตรการเผยแพร่ข้อมูลต่อสาธารณะผ่านเว็บไซต์ของหน่วยงาน**

 1.1เผยแพร่ข้อมูลข่าวสารของหน่วยงานอย่างน้อย ตามมาตรา 7 พระราชบัญญัติข้อมูลข่าวสารของราชการ พ.ศ.2540 มาตรา 43 และมาตรา 44 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546และไม่เผยแพร่ข้อมูลตามมาตรา 14 และ15พระราชบัญญัติข้อมูลข่าวสารของราชการ พ.ศ.2540

 1.2 ปรับปรุงและพัฒนาเว็บไซต์ของหน่วยงาน ตามมาตรฐานเว็บไซต์ภาคเวอร์ชั่น 2.0 ของสำนักงานพัฒนารัฐบาลดิจิทัล (องค์การมหาชน) (สพร.) โดยคำนึงถึงความเหมาะสมกับสถานการณ์และความพร้อมของบุคลากร/ทรัพยากรในหน่วยงาน

 1.3 เผยแพร่ข้อมูลข่าวสารตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ

 1.4 ให้ความสำคัญกับกาคุ้มครองข้อมูลส่วนบุคคล การรักษาความมั่นคงปลอดภัยทางเว็บไซต์

 **2.แนวทางการเผยแพร่ข้อมูลต่อสาธารณะผ่านเว็บไซต์ของหน่วยงาน**

2.1 ลักษณะ/ประเภทข้อมูลที่หน่วยงานต้องเผยแพร่ต่อสาธารณะ ได้แก่

 (1) โครงสร้างและการจัดองค์กรในการดำเนินงาน

 (2) สรุปอำนาจหน้าที่ที่สำคัญและวิธีการดำเนินงาน

 (3) สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานของรัฐ

 (4) กฎ มติคณะรัฐมนตรี ข้อบังคับ คำสั่ง หนังสือเวียน ระเบียบ แบบแผนนโยบายหรือการตีความ ทั้งนี้ เฉพาะที่จัดให้มีขึ้นโดยมีสภาพอย่างกฎ เพื่อให้มีผลเป็นการทั่วไปต่อเอกชนที่เกี่ยวข้อง

 (5) แผนงาน โครงงาน ความก้าวหน้าของการดำเนินงาน การใช้จ่ายงบประมาณผลผลิต/ผลลัพธ์ของโครงการ การประเมินผลการปฏิบัติงานของหน่วยงาน

 (6) แผนการจัดซื้อจัดจ้างประจำปี

 (7) อื่นๆตามความเหมาะสม

 2.2 ระบุวิธีการ ขั้นตอนการดำเนินงาน ระบุเวลาการดำเนินการและผู้มีหน้าที่รับผิดชอบในการเผยแพร่ข้อมูลต่อสาธารณะอย่างชัดเจน

 2.3 กำหนดกลไกการกำกับติดตามการดำเนินงานเผยแพร่ข้อมูล โดยแต่งตั้งคณะทำงานหรือมอบหมายเจ้าหน้าที่ของหน่วยงานในการดูแลเว็บไซต์ เพื่อให้มีการดำเนินงานเผยแพร่ข้อมูลอย่างต่อเนื่องเป็นปัจจุบัน รายงานผลการดำเนินงาน สรุปปัญหาและอุปสรรคต่อหัวหน้าส่วนราชการ อาทิ จำนวนข่าวที่เผยแพร่ จำนวนผู้เข้าชมเว็บไซต์ของหน่วยงาน จำนวนผู้ขอข้อมูลหรือแสดงความคิดเห็นทางเว็บไซต์ เป็นต้น

 /3. กรณีมี.…..

-3-

 3. กรณีมีเหตุการณ์สำคัญ ฉุกเฉิน/เร่งด่วนเกิดขึ้นในพื้นที่ และมีผลรกระทบต่อภาพลักษณ์ของหน่วยงาน ให้หัวหน้าส่วนราชการในสังกัดที่เกี่ยวข้องกับเหตุการณ์ดังกล่าว รายงานสถานการณ์ (วัน เวลา สถานที่เกิดเหตุ จำนวนผู้ที่ได้รับผลกระทบ พื้นที่ความเสียหาย สาเหตุและแนวทางแก้ปัญหา ฯลฯ) ให้นายกเทศมนตรีตำบลประจันตคาม ทราบโดยด่วน

 จึงประกาศมาให้ทราบโดยทั่วกัน

 ประกาศ ณ วันที่ 4 มกราคม พ.ศ.2562

 สุวิทย์ โชติรัตน์

 (นายสุวิทย์ โชติรัตน์)

 นายกเทศมนตรีตำบลประจันตคาม